दिल्ली के पूर्व मंत्री ने ED-CBI मामले में बेंच ट्रांसफर करने की मांग की
The Delhi court has refused to stay the proceedings in a money laundering case against Satyendar Jain being heard by another judge, मनी लॉन्ड्रिंग केस में तिहाड़ जेल में बंद दिल्ली सरकार के पूर्व मंत्री सत्येंद्र जैन की याचिका पर सुनवाई होगी। जैन ने अपना केस दूसरे जज को ट्रांसफर करने की मांग की है।
दिल्ली सरकार के पूर्व मंत्री सत्येंद्र जैन की ट्रांसफर करने वाली याचिका पर सुनवाई टल गई है। राउज एवेन्यू कोर्ट ने इस मामले में अगली सुनवाई अब 9 जून को की जाएगी। अभी उनके केस की सुनवाई स्पेशल जज विकास ढुल कर रहे हैं। जैन की इस याचिका पर राउज एवेन्यू कोर्ट ने प्रवर्तन निदेशालय (ED) से जवाब मांगा था।
आम आदमी पार्टी के नेता जैन को मनी लॉन्ड्रिंग केस में पिछले साल 30 मई को गिरफ्तार किया गया था। तब से वे जेल में हैं। उन पर शेल कंपनियां बनाकर इसके जरिए 16 करोड़ रुपए से ज्यादा की रकम ट्रांसफर करने का आरोप है। उनकी पत्नी पूनम और अन्य लोग भी इस मामले में आरोपी हैं।
सितंबर 2022 में ही जज विकास ढुल के पास आया था केस
सत्येंद्र जैन इससे पहले भी अपने केस के जज बदलने को लेकर याचिका लगा चुके हैं। तब उनके केस की सुनवाई स्पेशल जज गीतांजलि गोयल कर रही थीं। जैन की याचिका पर सितंबर 2022 में सुनवाई हुई। तब उनका केस जज विकास ढुल को दे दिया गया था। हालांकि अभी तक यह स्पष्ट नहीं हुआ है कि जैन अपना केस विकास ढुल के पास क्यों ट्रांसफर करवाना चाहते थे?
जैन प्रभावशाली हैं, वे सबूतों को प्रभावित कर सकते हैं: कोर्ट
सत्येंद्र जैन की जमानत याचिका 6 अप्रैल को हाईकोर्ट ने खारिज कर दी थी। दरअसल, कोर्ट ने 22 मार्च को सुनवाई के बाद फैसला सुरक्षित रख लिया था। सुनवाई के दौरान कोर्ट ने कहा कि अगर उन्हें बेल दी जाती है तो इससे जांच पर असर पड़ सकता है। जैन प्रभावशाली हैं, वे सबूतों को प्रभावित कर सकते हैं।
AAP से जुड़ी भास्कर की ये खास खबरें भी पढ़ें...
1. जेल में सत्येंद्र जैन का हेड, बॉडी मसाज, BJP ने जारी किए VIDEO
भाजपा प्रवक्ता शहजाद पूनावाला की तरफ से पोस्ट किए गए वीडियो में सत्येंद्र जैन जेल में मसाज कराते दिखाई दे रहे हैं। वीडियो के बाद भाजपा प्रवक्ता गौरव भाटिया ने आप पर हमला बोलते हुए आम आदमी पार्टी को स्पा-मसाज पार्टी कहा। पूरी खबर पढ़ें...
2. शराब नीति केस, चार्जशीट में राघव चड्ढा का भी नाम
दिल्ली शराब नीति केस में ED की दूसरी सप्लीमेंट्री चार्जशीट में आम आदमी पार्टी (AAP) के राज्य सभा सांसद राघव चड्ढा का भी नाम सामने आया है। हालांकि उन्हें आरोपी नहीं बनाया गया है। इससे पहले AAP सांसद संजय सिंह का भी नाम सामने आया था। पूरी खबर पढ़ें...